
[bookmark: _Hlk190491985]Fermele vegetale TRANSAVIA găzduiesc „Sărbătoarea Porumbului – De la plug la dronă”, cel mai mare eveniment dedicat fermierilor din Transilvania 

[bookmark: _Hlk190492021]03 septembrie 2025. Rediu, Cluj. Pe 3 septembrie 2025, fermele vetegale TRANSAVIA din Rediu și Aiton, județul Cluj, găzduiesc „Sărbătoarea Porumbului – De la plug la dronă”, cel mai mare eveniment în câmp dedicat fermierilor din Transilvania, organizat pe platforma demonstrativă de porumb realizată de EAST AGRO. Inițiativa aduce împreună aproximativ 500 de fermieri din Transilvania, Banat și Crișana, alături de furnizori de semințe și inputuri, utilaje agricole, servicii bancare și soluții pentru o agricultură modernă și competitivă și reprezentanți ai autorităților.
„Ne dorim ca Sărbătoarea Porumbului să nu fie doar un eveniment agricol punctual, ci să devină o tradiție pe care fermierii să o trăiască an de an, ca pe o adevărată sărbătoare. Astfel, am creat un loc unde ei se pot întâlni să discute direct cu furnizorii de inputuri sau dealerii de utilaje, pot găsi răspunsuri la întrebări din domeniul agricol. Punctul central rămâne însă platforma demonstrative de porumb, unde fermierii pot observa concret ce hibrizi se adaptează cel mai bine condițiilor din zonă, ce tehnologii dau randament și cum pot integra produse noi pentru a crește eficiența. De altfel, motoul evenimentului nostru, «Tradiția ne-a format, tehnologia ne transformă» vorbește despre acest echilibrul dintre respectul pentru pământ și curajul de a îmbrățișa inovația. Credem că doar așa putem construi o agricultură care nu doar să supraviețuiască provocărilor actuale, ci să devină mai puternică și mai sustenabilă în viitor, a declarat XXXX
Un element inedit al acestei prime ediții este implicarea studenților din Agro Consulting Club al USAMV Cluj-Napoca, care au monitorizat și documentat platforma pe tot parcursul sezonului, sub coordonarea prof. dr. Ionel Mugurel Jitea, conducător de doctorat în Inginerie și Management în Agricultură și Dezvoltare Rurală, care a explicat că „Platforma demonstrativă este un laborator viu unde teoria întâlnește practica. Studenții au colectat date despre evoluția hibrizilor, consumul de apă, impactul inputurilor și eficiența tehnologiilor aplicate și au văzut cum inovația poate genera performanță direct în câmp”. 
Platforma de la ferma vegetală TRANSAVIA din Rediu este unică prin dimensiune și prin caracterul ei aplicat, cu peste 30 de hibrizi de porumb cultivați și documentați. Fermierii prezenți pot observa diferențe de productivitate, adaptabilitatea hibrizilor la condițiile locale și eficiența inputurilor testate, informații esențiale pentru deciziile din campania agricolă următoare. În plus, în cadrul evenimentului, participanții vor putea urmări demonstrații practice de tehnologie, precum și utilizarea dronelor pentru lucrări de protecție a plantelor și monitorizarea culturilor. 
Pentru TRANSAVIA, parteneriatul în acest proiect reflectă filosofia companiei de a investi în agricultură durabilă și de a sprijini comunitățile locale. „Sărbătoarea Porumbului – De la plug la dronă” este cel mai mare eveniment agricol din regiune, și un reper pentru fermierii din Transilvania și din întreaga țară, o demonstrație că viitorul agriculturii românești se scrie împreună, în câmp. Pentru TRANSAVIA, parteneriatul în această inițiativă confirmă că agricultura performantă și sustenabilă se construiește prin colaborare. Platforma de la Rediu arată că eficiența și inovația pot merge mână în mână, transformând provocările din teren în oportunități reale pentru fermieri”, a declarat Adrian Farcaș, Director Sector Vegetal TRANSAVIA.
Debutul Sărbătorii Porumbului – De la plug la dronă marchează deja cel mai mare eveniment agricol în câmp din Transilvania din acest an și un punct de referință pentru agricultura românească, fiind un eveniment special, în cadrul căruia tradiția, știința, tehnologia și experiența din teren se întâlnesc pentru a contura viitorul și pentru a oferi un model de bună practică ce poate fi multiplicat și în alte regiuni ale țării.

Despre TRANSAVIA
[bookmark: _Hlk116393217][bookmark: _Hlk189729361]TRANSAVIA este liderul pieței locale de carne de pui, fiind una dintre cele mai importante afaceri de familie, care deține și produce brandul de carne de pui Fragedo și semipreparate pe bază de pui Papane. Cu capital 100% românesc, compania este inclusă în topul celor mai valoroase portofolii de mărci din România. În cei peste 34 de ani de activitate, TRANSAVIA a investit constant în modernizare și în tehnologie de ultimă generație și a adoptat inovația ca sursă de creștere sustenabilă a business-ului și de predictibilitate pentru viitor. Unul dintre cei mai mari angajatori români, TRANSAVIA are în prezent peste 2.300 de angajați, care activează preponderent în cele 31 ferme de creștere a păsărilor și în cele 4 ferme de producție vegetală, în fabrica de nutrețuri combinate, în cele 3 abatoare de ultimă generație și în fabrica de procesare a cărnii. În fermele TRANSAVIA, localizate în 8 județe din România, se produc anual peste 120.000 de tone de carne de pui. Aproximativ 30% la sută din producția anuală a companiei merge către export, în mai multe state europene și de pe alte continente. Fragedo, brand emblemă al companiei, este primul brand din România care, în urma evaluării Consiliului Român pentru Publicitate (RAC) a primit dreptul de a purta pe spotul TV sigiliul Marca Etică, ce atestă respectarea principiilor etice și a bunelor practici de publicitate. TRANSAVIA a implementat cea mai mare investiție în energie verde din industria alimentară din România, prin care își asigură energia necesară proceselor tehnologice din surse proprii, regenerabile. Din 2019, publică Rapoarte de Sustenabilitate, reiterând angajamentului său față de responsabilitate și transparență. TRANSAVIA este singura companie cu capital 100% românesc care și-a asumat standardele pentru a fi co-semnatară a Codului de Conduită al UE cu privire la Practicile Responsabile Comerciale și de Marketing în Sectorul Alimentar
Pentru mai multe informații, vizitați https://transavia.ro/.

